Document ID: /roh_data/filtered/fineweb-2-filterrobots_roh.jsonl.gz/61553

In auto da furniziun ch'era da viadi da Trin direcziun Laax è collidà curt suenter il tunnel da Flem cun in camiun che vegniva encunter. Sco la polizia chantunala scriva è l'automobilist sa glischnà e vegnì sin il vial oppost.
Il tunnel da Flem è stà serrà per duas uras
Tar la collisiun cun il camiun è il manischunz da l'auto da furniziun vegnì blessà ed ha stuì vegnir transportà en l'ospital. Durant duas uras è il tunnel da Flem stà serrà ed il traffic è vegnì manà tras il vitg da Flem. La polizia eruescha uss ils detagls da l'accident.